**Jegyzőkönyv**

**az MTA Akusztikai Osztályközi Állandó Bizottságának 2014. április 1-i rendhagyó üléséről**

Helyszín: Zeneakadémia, nagyterem

1061 Budapest, Liszt Ferenc tér 8.

Időpont: 2014.04.01. 15.30-tól

Az ülés témája: **Akusztikai kutatás-tervezés a Zeneakadémia történelmi épületének megújítása során.**

Az ülés jellege: nyilvános rendezvény. Meghívókat küldtünk ki az MTA VI. Műszaki Tudományok Osztálya, az MTA [Távközlési Tudományos Bizottság](http://mta.hu/cikkek/tavkozlesi-rendszerek-bizottsag-113111), a BME Távközlési és Médiainformatikai Tanszék, a [BME Hálózati Rendszerek és Szolgáltatások Tanszék](https://www.hit.bme.hu/) és az

OPAKFI és az AES magyar tagozata részére. A nyílt ülés iránt nagy volt az érdeklődés, AOB tagokkal együtt 84 fő vett részt a rendezvényen.



*\*A jegyzőkönyv képeit Dr. Balogh Géza, Bizottságunk tagja készítette.*

**Program**

Dr. Vigh Andrea a [Liszt Ferenc Zeneművészeti Egyetem](http://www.lfze.hu/) rektora megnyitotta az ülést.



Lakatos Gergely, a zeneakadémia főmérnöke áttekintette a Zeneakadémia rekonstrukciójának akusztikai szempontú főbb lépéseit.



**Tudományos előadások**

Arató Éva és Huszty Csaba: **A Zeneakadémia Történelmi épületének teremakusztikai tervezése. A hangzás, mint a műemléki értékek szerves része.**

****

Fürjes Andor Tamás: **Zajvédelem gúzsba kötve: célok, lehetőségek, eredmények**

****

Reis Frigyes: Hangszigetelési megoldások a valóság tükrében

 ****

Augusztinovicz Fülöp: **Rezgésakusztikai vizsgálatok a kritikus épületrészek optimális kialakítása érdekében**



Az előadások után kérdéseket tettek fel a résztvevők és szakmai beszélgetés következett, amelyben az előadókon kívűl Vígh Andrea rektorasszony is aktívan részt vett.



**Az előadások teljes anyaga megtekinthető az MTA Akusztikai Osztályközi Állandó Bizottság honlapján: www.akb.mta.hu**

17.30-kor az AOB elnöke Vicsi Klára bezárta az ülést és felhívta a jelenlévők figyelmét az április 16-án rendezendő „A hang világnapja” rendezvényre, aminek a fő védnöke az Akusztikai Osztályközi Állandó Bizottság. A rendezvény a BME Q épületében lesz 18.00 órai kezdettel (1117 Magyar tudósok krt. 2.).

Ezután Lakatos Gergely főmérnök meghívta a vendégeket egy bejárásra, amelynek során érdekes részleteket tudhattak meg az érdeklődők az épület rekonstrukciójával kapcsolatban. A bejárás 18.30-kor fejeződött be a rektori tanácsterem megtekintésével.

 

A téma iránti nagy érdeklődést mutatta az is, hogy az utolsó bejárási ponton is a résztvevők nagy többsége még jelen volt.

Budapest, 2014. április 03.

                                                                Olaszy Gábor                    Vicsi Klára

                                                                       titkár                                 elnök